Folketing
2011-11-29

Det er noget, der rammer børnefamilierne rigtig hårdt, og det løses kun ved at give de mest udsatte familier et bedre økonomisk råderum, og det gør vi altså med den her fjernelse af loftet. I fredags rådede vi så bod på fattigdomsydelserne, og i dag foreslår vi at ophæve loftet over børne- og ungeydelsen. For det er jo velkendt, at loftet over børne- og ungeydelsen især påvirker rådighedsbeløbet for familier med de laveste indkomster. Loftet har derfor været medvirkende til at øge uligheden i Danmark under den højreorienterede regering. De foreslåede ændringer betyder, at der igen udbetales fuld børne- og ungeydelse for alle børn, uanset hvor mange børn der er i en familie. Vi afskaffer loftet på de 35.000 kr. over den maksimale børne- og ungeydelse, der kan udbetales til en familie om året. Afskaffelsen af loftet vil bidrage til at skabe større lighed og flere og lige muligheder i Danmark, og det er særdeles glædeligt.